text: Brand i olietank på Esbjerg Havn
  15 april 2016 kl. 10.04
  En mindre olietank brød fredag formiddag i brand. Ifølge brandfolkene på stedet er der dog styr på branden.
  Klokken 11.01 fik Syd- og Sønderjyllands Politi en melding om en brand i en olietank, der tilhører virksomheden Triple Nine på havnen i Esbjerg.
  Brandfolkene er fredag formiddag  i gang med at køle på nogle af de tanke, der er placeret ved siden af og der skulle ifølge vagtchefen hos Syd- og Sønderjyllands Politi være styr på situationen.
  -Vi troede først, at vi skulle have gang i det helt store beredskab fordi den tank, som der gik ild i, ligger lige ved siden af en anden olietank, der er fyldt op med 50 ton fiskeolie, fortæller vagtchef Anders Hansen til TV SYD.
  Ifølge vagtchefen så var der ikke så meget olie i tanken, og derfor kom der hurtigt styr på branden.
  Politiet oplyser, at branden betyder, at strømmen i området i en periode bliver afbrudt.
  Opdatering: Branden er nu helt slukket, det oplyser vagtchef Ole Aamann ved Syd- og Sønderjyllands Politi til TV SYD.
  Brand i en mindre olietank ved Triple Nine på Esbjerg havn. Branden er under kontrol. Strømmen afbrydes på en del af havnen #politidk
  
  